CELEX: 32006R0478
Language: sl
Date: 2006-03-23 00:00:00
Title: Uredba Komisije (ES) št. 478/2006 z dne  23. marca 2006  o določitvi zneskov na enoto predplačil za proizvodne dajatve v sektorju sladkorja za tržno leto 2005/2006

24.3.2006   
            
            
               SL
            
            
               Uradni list Evropske unije
            
            
               L 86/3
            
         
      UREDBA KOMISIJE (ES) št. 478/2006
   z dne 23. marca 2006
   o določitvi zneskov na enoto predplačil za proizvodne dajatve v sektorju sladkorja za tržno leto 2005/2006
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor (1), in zlasti člena 15(8) Uredbe,
   ob upoštevanju naslednjega:
   
               (1)
            
            
               Člen 6 Uredbe Komisije (ES) št. 314/2002 z dne 20. februarja 2002 o določitvi podrobnih pravil za izvajanje sistema kvot v sektorju sladkorja (2) določa, da se do 1. aprila določijo zneski na enoto, ki jih morajo plačati proizvajalci sladkorja, izoglukoze in inulinskega sirupa kot predplačila za proizvodne dajatve v tekočem tržnem letu.
            
         
               (2)
            
            
               Ocena dajatev privede do zneska, ki je višji od 60 % najvišjega zneska, določenega v členu 15(3) Uredbe (ES) št. 1260/2001 za osnovno dajatev, in zneska, ki je nižji od 60 % najvišjega zneska iz odstavka 5 navedenega člena za dajatev B. Skladno s členom 7 Uredbe (ES) št. 314/2002 je treba določiti na eni strani predplačila za osnovne dajatve na 50 % največjega zadevnega zneska za sladkor in inulinski sirup in po drugi strani predplačila za dajatve B na 80 % ocene za dajatve B za sladkor in inulinski sirup. Glede izoglukoze je predplačilo v skladu z odstavkom 3 navedenega člena določeno na 40 % zneska na enoto osnovne proizvodne dajatve, ocenjene za sladkor.
            
         
               (3)
            
            
               Ukrepi, predvideni s to uredbo, so v skladu z mnenjem Upravljalnega odbora za sladkor –
            
         SPREJELA NASLEDNJO UREDBO:
   Člen 1
   Zneski na enoto iz člena 6(1)(b) Uredbe (ES) št. 314/2002 za tržno leto 2005/2006 znašajo:
   
               (a)
            
            
               6,32 EUR na tono belega sladkorja kot predplačilo na osnovno proizvodno dajatev za sladkor A in sladkor B;
            
         
               (b)
            
            
               42,83 EUR na tono belega sladkorja kot predplačilo na dajatev B za sladkor B;
            
         
               (c)
            
            
               5,06 EUR na tono suhe snovi kot predplačilo na osnovno proizvodno dajatev za izoglukozo A in izoglukozo B;
            
         
               (d)
            
            
               6,32 EUR na tono suhe snovi, izražene kot ekvivalent sladkorja/izoglukoze, kot predplačilo na osnovno proizvodno dajatev za inulinski sirup A in inulinski sirup B;
            
         
               (e)
            
            
               42,83 EUR na tono suhe snovi, izražene kot ekvivalent sladkorja/izoglukoze kot predplačilo na dajatev B za inulinski sirup B.
            
         Člen 2
   Ta uredba začne veljati tretji dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. marca 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 178, 30.6.2001, str. 1. Uredba, kakor je bila nazadnje spremenjena z Uredbo Komisije (ES) št. 39/2004 (UL L 6, 10.1.2004, str. 16).
   
      (2)  UL L 50, 21.2.2002, str. 40. Uredba, kakor je bila nazadnje spremenjena z Uredbo Komisije (ES) št. 1665/2005 (UL L 268, 13.10.2005, str. 3).